
PËR MIRATIMIN E PROGRAMIT BUXHETOR AFATMESËM, TË RISHIKUAR, 2015-2017 
Në mbështetje të nenit 100 të Kushtetutës dhe të nenit 25, të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave, Këshilli i Ministrave 
VENDOSI: 
Miratimin e programit buxhetor afatmesëm, të rishikuar, për periudhën 2015-2017, sipas doku-mentit, që i bashkëlidhet këtij vendimi dhe është pjesë përbërëse e tij. 
Ky vendim hyn në fuqi pas botimit në Fletoren Zyrtare. 
KRYEMINISTRI 
Edi Rama 
PROGRAMI BUXHETOR AFATMESËM, I RISHIKUAR, PËR PERIUDHËN 2015-2017 
PËRMBLEDHJE 
Dokumenti i Programit Buxhetor Afatmesëm (PBA) 2015 – 2017 përbën finalizimin e fazës së dytë të procesit të përgatitjes së kërkesave buxhetore afatmesme 2015 – 2017, proces ky i iniciuar përmes vendimeve të Këshillit të Ministrave nr. 34, datë 29.01.2014 “Për miratimin e kuadrit makroekonomik e fiskal për periudhën 2015-2017”, si dhe vendimit nr. 528, datë 6.8.2014 “Për tavanet përfundimtare të shpenzimeve të Programit Buxhetor Afatmesëm 2015-2017”. 
Si çdo vit, i gjithë procesi është drejtuar dhe koordinuar nga Grupi për Menaxhimin Strategjik (GMS), i cili është ngritur në çdo njësi të qeverisjes qendrore në bazë të urdhrit të Kryeministrit nr. 78, datë 8.5.2006, “Për krijimin e grupeve ministrore të punës për strategji, buxhet dhe integrim, “GSBI”, i ndryshuar”, ku një rol të veçantë ka luajtur koordinatori i GMS (nëpunësi autorizues/sekretari i Përgjithshëm) në çdo njësi të qeverisjes qendrore. Në mënyrë të ngjashme, në përputhje me udhëzimin e Ministrisë së Financave nr. 8, datë 29.3.2012 “Për procedurat standarde të përgatitjes së programit buxhetor afatmesëm” dhe udhëzimin nr. 7/2, datë 04.07.2014 “Për përgatitjen e PBA-së 2015 – 2017”, është drejtuar dhe organizuar ky proces edhe në institucionet e tjera buxhetore. 
Dokumenti i PBA-së 2015 – 2017 paraqet në detaje qëllimet, objektivat dhe produktet e programeve të secilës prej ministrive të linjës, për vitet 2015, 2016 dhe 2017. Kështu, ky dokument ka mundur të realizojë për një kuadër afatmesëm lidhjet mes qëllimeve dhe objektivave të politikave, me shpërndarjen e burimeve buxhetore, përkatë-sisht në nivel programi. 
Është e rëndësishme për t’u theksuar fakti se me rritjen progresive të vëmendjes kushtuar procesit të Programit Buxhetor Afatmesëm 2015 – 2017, kapaciteti i menaxhimit po përmirësohet vazhdimisht me kalimin e kohës. Gjithashtu, sistemi i planifikimit të integruar dhe veçanërisht Strategjia Kombëtare për Zhvillim dhe Integrim janë bazat e forcimit të vazhdueshëm të procesit të PBA, nëpërmjet sigurimit të informacionit të nevojshëm në nivel strategjik të politikave. 
Në vijim, projektdokumenti i Programit Buxhetor Afatmesëm, 2015 – 2017 është i strukturuar në tre kapituj: 
- Kapitulli i parë përshkruan rolin e PBA si një instrument i menaxhimit të shpenzimeve publike, pjesë përbërëse e sistemit të planifikimit të integruar, si dhe termat kohorë që procesi i PBA-së ndjek gjatë vitit buxhetor; 
- Kapitulli i dytë përshkruan kuadrin makro-ekonomik dhe fiskal për periudhën 2015 – 2017; 
- Kapitulli i tretë paraqet në mënyrë të përmble-dhur informacionin e siguruar nga ministritë e linjës lidhur me kërkesat buxhetore afatmesme 2015– 2017 dhe konkretisht qëllimet e politikës, objektivat dhe produktet për secilin prej programeve të tyre për vitet 2015, 2016 dhe 2017. 
Gjithashtu, në këtë dokument përfshihen edhe 2 anekse shoqëruese të strukturuar si më poshtë: 
Aneksi 1: Tavanet e shpenzimeve buxhetore 2015 – 2017, në nivel programi për ministritë e linjës; 
Aneksi 2: Tavanet e shpenzimeve buxhetore 2015 – 2017, në nivel grup-artikujsh të shpenzi-meve, për çdo njësi të qeverisjes qendrore; 
Hyrje 
A.1 Roli i Programit Buxhetor Afatmesëm 
1. Programi Buxhetor Afatmesëm (PBA) është një instrument operacional për menaxhimin e shpenzimeve publike dhe një komponent kyç i Sistemit të Planifikimit të Integruar. Ai është rezultat i dy proceseve: rishikimit të politikave dhe Fletorja Zyrtare Viti 2014 – Numri 176 

2. Qëllimet kryesore të PBA-së janë: 
- Inkurajimi i efektivitetit, efiçencës dhe ekonomisë në kryerjen e shpenzimeve publike; 
- Lidhje e drejtpërdrejtë ndërmjet prioriteteve strategjiko-politike të Qeverisë me shpërndarjen e burimeve publike dhe kryerjen e shpenzimeve publike; 
- Promovimi i disiplinës fiskale duke mundësuar që shpenzimet publike të planifikohen brenda një kuadri realist makroekonomik dhe fiskal; 
- Zgjerimi i vizionit të procesit buxhetor duke siguruar që programet e shpenzimeve të planifikohen në një periudhë afatmesme (3- vjeçare). 
Dokumenti i PBA-së hartohet nga Ministria e Financave dhe i jep mundësinë Këshillit të Ministrave për të zhvilluar një kuadër të qartë burimesh brenda periudhës afatmesme, që do të shërbejë si bazë për planifikimin e shpenzimeve publike korrente dhe kapitale. 
Gjithashtu, ai i shërben njësive të qeverisjes qendrore dhe fondeve speciale të tyre, pasi mundëson përcaktimin prej tyre të politikave dhe programeve në një strukturë koherente, si dhe mundësinë për të përcaktuar kostot dhe prioritetet e tyre brenda kontekstit të burimeve të disponueshme, në mënyrë që burimet financiare të mund të alokohen tek programet prioritare në periudhën afatmesme. 
Duhet theksuar gjithashtu se procesi i hartimit të PBA-së është i orientuar mbi bazën e performancës. Përparësitë e kësaj mënyre të re të konceptimit të planifikimit të shpenzimeve konsistojnë në përftimin e: 
- kontributit të qartë të produkteve në përmbushjen e objektivave të politikës; 
- produkteve të matshme; 
- aktiviteteve të kostueshme. 
Procesi i hartimit të dokumentit të PBA-së u realizua nga një bashkëpunim i ngushtë ndërmjet Ministrisë së Financave me Ministrinë e Zhvillimit Ekonomik, Tregtisë dhe Sipërmarrjes, Departamentin e Programimit të Zhvillimit të Financimeve dhe të Ndihmës së Huaj, në Kryeministri dhe Ministrinë e Integrimit. 
A.2 Programi Buxhetor Afatmesëm dhe Strategjia Kombëtare për Zhvillim dhe Integrim 
Strategjia Kombëtare për Zhvillim dhe Integrim, me një horizont planifikimi prej 7 vitesh, përcakton strategjitë dhe synimet afatshkurtra dhe afatgjata për të gjithë sektorët, bazuar në një vizion kombëtar. Ky program do t’i shërbejë edhe arritjes së aspiratave të SKZHI-së për integrimin europian. 
Për procesin e Programit Buxhetor Afatmesëm 2015–2017, elementi strategjik i PBA-së u sigurua nëpërmjet konsultimit të strategjive sektoriale dhe ndërsektoriale përgjatë procesit të rishikimit të politikës së Programit–përcaktimi i qëllimeve dhe objektivave për çdo program buxhetor të ministrive të linjës. 
A.3 Procesi i përgatitjes së PBA-së 2015– 2017 
Tabela 1 paraqet në mënyrë të përmbledhur hapat kryesorë në procesin e përgatitjes së PBA-së 2015–2017, të ndërmarrë në përputhje me kalendarin e Sistemit të planifikimit të integruar dhe kalendarin e menaxhimit të shpenzimeve publike për vitin 2015, të miratuar me vendimin e Këshillit të Ministrave nr. 36, datë 29.1.2014. 
	Tabela 1 Fazat e përgatitjes së PBA-së FAZAT 
	KOHA 
	PËRSHKRIMI 

	1. Kuadri makroekonomik, vendosja e prioriteteve dhe përgatitja e tavaneve të PBA-së për çdo njësi të qeverisjes qendrore dhe fondet speciale. 
	Tremujori I 
	Përgatitja e tavaneve të përgjithshme dhe vendosja e treguesve makroekonomikë përmes parashikimit makroekonomik. 
Identifikimi i prioriteteve të politikave dhe zërave me ndikim të rëndësishëm në shpenzime e të ardhura (pagat, transfertat vendore, programet e reja, projektet kryesor të investimeve publike). 
Vendosja e tavaneve përgatitore të PBA-së. 
Përgatitja e udhëzimit për përgatitjen e PBA-së. 



